

ที่ มท ๐๘16.3/ว

ถึง สำนักงานส่งเสริมการปกครองท้องถิ่นจังหวัด (ตามบัญชีรายชื่อแนบท้าย)

###### ด้วยกรมส่งเสริมการปกครองท้องถิ่นได้รับแจ้งจากสำนักงานปลัดกระทรวงศึกษาธิการ โดยสำนักการลูกเสือ ยุวกาชาด และกิจการนักเรียน ได้กำหนดจัดโครงการฝึกอบรมพนักงานเจ้าหน้าที่ส่งเสริมความประพฤตินักเรียนและนักศึกษา ระหว่างวันที่ 4 - 6 กุมภาพันธ์ 2568 ณ ศูนย์พัฒนาบุคลากรทางการลูกเสือ ยุวกาชาดและกิจกรรมเยาวชน “ผิน แจ่มวิชาสอน” เขตบางแค กรุงเทพมหานคร โดยมีวัตถุประสงค์เพื่อให้ ผู้เข้ารับการฝึกอบรมสามารถนำความรู้ ทักษะ และประสบการณ์ที่ได้รับไปใช้ในการปฏิบัติงานการส่งเสริมความประพฤตินักเรียนและนักศึกษาได้อย่างถูกต้องและมีประสิทธิภาพ รวมถึงสร้างเครือข่ายพนักงานเจ้าหน้าที่ส่งเสริมความประพฤตินักเรียนและนักศึกษา (พสน.) ในการปฏิบัติงานการส่งเสริมความประพฤตินักเรียน และนักศึกษา และการเผชิญเหตุการณ์ชุมนุมประท้วงของนักเรียนและนักศึกษา โดยผู้เข้ารับการฝึกอบรมประกอบด้วย อาสาสมัครป้องกันภัยฝ่ายพลเรือน (อปพร.) และเจ้าหน้าที่เทศกิจ โดยสำนักการลูกเสือ ยุวกาชาด และกิจการนักเรียน สำนักงานปลัดกระทรวงศึกษาธิการจะรับผิดชอบค่าอาหารและค่าที่พักในระหว่าง การฝึกอบรมสำหรับค่าใช้จ่ายอื่นให้เบิกจากองค์กรปกครองส่วนท้องถิ่นต้นสังกัด

กรมส่งเสริมการปกครองท้องถิ่น ขอความร่วมมือสำนักงานส่งเสริมการปกครองท้องถิ่นจังหวัดแจ้งให้องค์กรปกครองส่วนท้องถิ่นที่มีอาสาสมัครป้องกันภัยฝ่ายพลเรือน (อปพร.) และเจ้าหน้าที่เทศกิจ จังหวัดละ 4 คน เข้าร่วมโครงการฝึกอบรมพนักงานเจ้าหน้าที่ส่งเสริมความประพฤตินักเรียนและนักศึกษา โดยสามารถกรอกแบบตอบรับการเข้ารับการอบรมไปยังกลุ่มส่งเสริมและพัฒนากิจการนักเรียนและนักศึกษา สำนักการลูกเสือ ยุวกาชาด และกิจการนักเรียน หรือสอบถามข้อมูลเพิ่มเติมได้ที่สำนักการลูกเสือยุวกาชาด และกิจการนักเรียน โทรศัพท์ 0 2628 6184 รายละเอียดปรากฏตาม QR Code ท้ายหนังสือนี้

กรมส่งเสริมการปกครองท้องถิ่น

มกราคม 2568

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5312

ไปรษณีย์อิเล็กทรอนิกส์ saraban@dla.go.th

ผู้ประสานงาน : สุกัญญา ประสงค์ศรี โทร. 097-265-5326

ผอ.กง.สศ............................

หน.ฝ...................................

จนท....................................

**QR Code สิ่งที่ส่งมาด้วย**



bit.ly/3E2uVZ7

**บัญชีรายชื่อแนบท้าย**

1. จังหวัดนนทบุรี

2. จังหวัดนครปฐม

3. จังหวัดปทุมธานี

4. จังหวัดสมุทรปราการ

5. จังหวัดสมุทรสาคร

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_